Ny formand i Sportsklubben - Sportsklub
Tak for valget, ser frem til 2 spændende år, sammen med jer !
Så længe jeg har boet i Skallebølle har jeg været en del af det lokale liv i Skallebølle og været aktiv i SBSK, jeg været fodboldtræner, aktiv spiller og bestyrelsesmedlem i fodbold afdelingen gennem flere år.
Været en del af ungdomsklubben, i 2 omgang, første gange i starten af 0’erne da klubben blev ” født” og igen ved relanceringen af ”SKALLI” for nogle år siden.
For nærværende er det cirkel træning og indefodbold der dyrkes i SBSK, og selvfølgelig aktiv i SKALLI?.
Som ny formand i SBSK er planen, at forsætte dette allerede gode arbejder som leveres af de aktive i bestyrelsen og i afdelings bestyrelserne.
Der sker en masse gode ting i vores byen, der er mange spændende tiltag og aktiviteter, som gør det attraktivt at være en del af det lokale liv i Skallebølle.
Det skal vi takke de mange ildsjæle og frivillig kræfter for, uden disse resurser var det ikke muligt at have det vi har her i vores by.
Derfor vil jeg også se det som vores opgave i bestyrelsen, at styrke relationerne til afdelingerne og de andre foreninger, så vi kan videre udvikle på de mange rigtige gode tiltag der allerede er søsat og de visionære tanker der gøres i disse grupper. Vores opgave i bestyrelsen vil være at sikre, at så mange af disse fantastiske tiltag og tanker, får luft under vingerne og kommer i mål.
Endvidere er det et specifikt ønske, at bestyrelsen i samarbejde med kommunen lander med en plan for udnyttelsen af skolen og arealerne omkring skolen.
Jeg ser frem til arbejdet og glæder mig til at udføre jobbet sammen med en masse gode og engageret mennesker, hvor mange har været med i mange år og stadig brænder for at skabe rammerne for en aktiv og værdiskabende Sportsklub, men håber også at vi vil kunne byde velkommen til nye på holdet, med nyskabende ideer og ny øjne.
Så har du noget på hjertet eller vil du gerne med på holdet, er der altid plads til at blive hørt i SBSK.